Μεταβίβαση αρμοδιοτήτων στο Γενικό Γραμματέα της Περιφέρειας Κεντρικής Μακεδονίας. Μεταβιβάζονται στον Γενικό Γραμματέα της Περιφέρειας Κεντρικής Μακεδονίας για τις περιοχές χωρικής αρμοδιότητάς της, οι παρακάτω αρμοδιότητες του Υπουργού Περιβάλλοντος Χωροταξίας και Δημοσίων Έργων που διατηρήθηκαν με τις διατάξεις του Π. Δ/τος 28/93 (Α 9). α. Έγκριση χωροθέτησης και οικιστικής, καταλληλότητας εκτάσεων οικοδομικών συνεταιρισμών (αριθμ. 17 Π.Δ. 93/87). β. Έγκριση οικιστικής καταλληλότητας εκτάσεων (αριθμ. 28 παρ. 1 και 29 παρ. 1 Ν. 1947/91 ως ισχύει). γ. Έγκριση γενικού πολεοδομικού σχεδίου (αριθμ. 3 Ν. 1337/83). δ. Προέγκριση χωροθέτησης για έργα και δραστηριότητες για τα οποία έχει την αρμοδιότητα έγκριση περιβαλλοντικών όρων (ΚΤΥΑ 69269/90). Η ισχύς του παρόντος αρχίζει από τη δημοσίευση του στην Εφημερίδα της Κυβερνήσεως. Στον Υπουργό Περιβάλλοντος, Χωροταξίας και Δημοσίων Έργων αναθέτουμε τη δημοσίευση και εκτέλεση του παρόντος διατάγματος.